text: Turister vilde med sydjyske forlystelser
  03 januar 2018 kl. 15.24
  5800 feriegæster kan ikke tage fejl. Givskud Zoo, Tirpitz Museum og Legoland er de bedste attraktioner indenfor deres område i Danmark.
  Det er de to sommerhusudlejningsfirmaer, Dan Center og Danland, der har spurgt deres gæster om, hvilke attraktioner i Danmark, der er bedst.
  Undersøgelsen blev gennemført i november og december sidste år, og 5800 har svaret. Gæsterne skulle give karakteren 1 - 5 indenfor 8 kategorier.
  Mette Bjerrum Jensen, Museumsinspektør, Tirpitz: "Vi er meget stolte og beærede. Det er fantastisk!"
  I kategorien Bedste dyrepark og Zoo blev Givskud Zoo vinder.
  I Bedste forlystelsespark løb Legoland med sejren og i kategorien Bedste temamuseum blev det det nye Tirpitz Museum, der vandt.
  - Vi er meget stolte og beærede. En ting er, at vi får arkitekturpriser for byggeriet, men at publikum også er glade for os, efter at vi kun har været i gang et halvt år, det er fuldstændig fantastisk, siger Mette Bjerrum Nielsen, Museumsinspektør, Tirpitz. 
  Også i GIvskud er der glæde.
  - Det er da fantastisk, især fordi der er så mange, der har svaret. 5800 er rigtigt mange besvarelser, siger Richard Østerballe, direktør, Givskud Zoo, til TVSYD.
  